=== Aarhus Letbane ===
Fra 2012 indgik Grenaabanen sammen med [[Odderbanen]] i [[Aarhus Nærbane]]. Nærbanen blev lukket 27. august 2016 for ombygning til [[letbane]] som en del af [[Aarhus Letbane]] i [[2017]]-[[2018]].<ref>''Midtjyske Jernbaner/Aarhus Nærbane'' af Ole-Chr. Munk Plum. Jernbanen 5/2016, s. 18.</ref> Grenaa Station skulle også være endestation for letbanen, der foruden nærbanestrækningen Grenaa-[[Odder (by)|Odder]] omfatter et nyt [[tracé]] gennem Aarhus forbi [[Aarhus Universitet]] og [[Skejby Sygehus]]. Letbanen er [[Elektrificering|elektrisk]] med køreledning, og i trafikforliget fra juni [[2012]] aftalte regeringen, [[Enhedslisten]] og [[Dansk Folkeparti]], at elektrificeringen skulle føres helt til Grenaa.<ref>{{Cite web |url=http://trm.dk/~/media/Files/Publication/2012/Bedre%20og%20billigere%20kollektiv%20trafik%2012%20juni%2012/Aftaletekst%2011%20juni%201901.pdf |title=Trafikforliget |access-date=10. februar 2013 |archive-date=29. marts 2013 |archive-url=https://web.archive.org/web/20130329040506/http://www.trm.dk/~/media/Files/Publication/2012/Bedre%20og%20billigere%20kollektiv%20trafik%2012%20juni%2012/Aftaletekst%2011%20juni%201901.pdf |url-status=dead }}</ref> Derimod blev ønsket om at føre letbanen ud til Grenaa Havn ikke opfyldt.
Bygninger,_konstruktioner_og_anlæg